धूप में ही लगती है उदयपुरवाटी नगर पालिका
नगरपालिका दफ्तर का हाल बेहाल हो रहा है। पालिका दफ्तर में ना अधिशाषी अधिकारी मौजूद रहते हैं और ना ही चेयरमैन मिलती है। कर्मचारी सुबह देरी से आते हैं और जल्दी लौट जाते हैं।
शहर की सरकार कही जाने वाली संस्था नगर पालिका का इन दिनो हाल बेहाल है। यहां कर्मचारी देरी से दफ्तर पहुंचते हैं और शाम को जल्दी ही वापस लौट जाते हैं। पिछले आठ दिन में मात्र एक दिन अधिशाषी अधिकारी सीट पर बैठे हैं। पालिकाधिकारी कभी झुंझुनूं तो कभी जयपुर बैठकों में व्यस्त रहते हैं।
चेयरमैन कभी-कभार एक-दो घंटे के लिए दफ्तर आती हैं और वापस लौट जाती हैं। कुछ कर्मचारियों को छोड़कर बाकी कर्मचारी सुबह देरी से दफ्तर पहुंचते हैं और जल्दी ही वापस लौट जाते हैं। पूरे समय कार्यालय में ड्यूटी देना गुजरे जमाने की बात हो गई। अधिकारी सीट पर नहीं रहने से लोगों को काम के लिए इधर-उधर भटकना पड़ता है। लंबे समय से हर दिन की लगभग यही स्थिति है।
नगर पालिका के चुने हुए पार्षद भी दिनभर इंतजार करके वापस लौट जाते हैं। नगर पालिका दफ्तर में पार्षदों तक की बात नहीं सुनी जा रही है। ईओ सुरेश वर्मा से बात करने के लिए उनके मोबाइल पर संपर्क करने का प्रयास किया लेकिन उन्होंने फोन नहीं उठाया।
^नगर पालिका में पूरे समय नहीं टिकने वाले कर्मचारियों के खिलाफ कार्रवाई की जाएगी। दो-चार बार औचक निरीक्षण करके नोटिस जारी करेंगे। ईओ ज्यादातर बैठकों में जाने की बात कहकर चले जाते हैं। -पुष्पासैनी, चेयरमैन, नगरपालिका उदयपुरवाटी।
hin_Deva hin_Deva hin_Deva hin_Deva hin_Deva hin_Deva